
               REPUBLIKA HRVATSKA
KOPRIVNIČKO-KRIŽEVAČKA ŽUPANIJA
                 OPĆINA HLEBINE
                OPĆINSKO VIJEĆE 

KLASA: 024-02/25-01/02
URBROJ: 2137-7-25-2
Hlebine, 30. lipnja 2025.
Z A P I S N I K 

	sa 2. sjednice Općinskog vijeća Općine Hlebine,  održane dana 30. lipnja 2025. godine u zgradi Općine Hlebine, Trg Ivana Generalića 1, s početkom u 16:00 sati.
	Sjednica je sazvana sazivom KLASA: 024-02/25-01/02, URBROJ: 2137-7-25-1, od  23. lipnja 2025. godine.
	Sjednicu Općinskog vijeća Općine Hlebine otvara predsjednik Općinskog vijeća Općine Hlebine. Pozdravlja sve prisutne. 
	Nakon izvršene prozivke, konstatira da sjednici  prisustvuje 9 članova  Općinskog vijeća.

PRISUTNI:							     ODSUTNI:    -

1.	Andjelko Belec, 						
2.	Zvonko Trtanj, 
3.	Radmila Kolarek, 
4.	Milan Horvat, 
5.	Magdalena Štrfiček, 
6.	Davor Čajkulić, 
7.           Marija Zlatar,
8.	Matija Imbriovčan, 
9.	Zlatko Vuljak, 

OSTALI PRISUTNI: 
1. Božica Trnski – općinska načelnica, 
2. Vladimir Tončić – pročelnik, 
3. Marija Lazar – računovodstveni referent, 
4. Slobodanka Sekulić – komunalno-poljoprivredni redar, 
5. Đurđica Kovaček - zapisničar, 

	Predsjednik: Pozdravljam sve prisutne članove Općinskog vijeća, općinsku načelnicu, pročelnika i službenice. 
	Dajem na glasovanje zapisnik sa 1. sjednice. Da li ima nadopuna?  Ako nema molim da podizanjem ruke prihvatimo zapisnik sa 1. sjednice. Tko je za prihvaćanje zapisnika?

Utvrđujem da je Zapisnik sa 1. sjednice prihvaćen jednoglasno sa 9 glasova „za“ (9 nazočnih). 

U materijalima za sjednicu primili se prijedlog Dnevnog reda za 2. sjednicu. Da li ima nadopune Dnevnog reda. Obzirom da nema dajem Dnevni red na usvajanje. Tko je za, protiv, suzdržan? 

(nakon glasovanja) 

Utvrđujem da je dnevni red prihvaćen jednoglasno i glasi: 

D n e v n i    r e d :    

1. Izbor  predsjednika i članova  Odbora za proračun i financije Općinskog vijeća Općine Hlebine,
2. Izbor  predsjednika i članova Odbora za Statut i Poslovnik Općinskog vijeća Općine Hlebine, 
3. Imenovanju predsjednika i članova Općinskog povjerenstva za procjenu šteta od prirodnih
                   nepogoda na području Općine Hlebine, 
4. Donošenje Odluke o davanju koncesije za obavljanje komunalnih poslova dimnjačarskih poslova 
                  na području Općine Hlebine,  
5. Odluka o ostvarivanju prava na sufinanciranje troškova kupnje zbirki zadataka i radnih bilježnica 
                  za učenike polaznike osnovne škole s prebivalištem na području Općine Hlebine u školskoj 
                  godini 2025/2026.,
6. Odluka o ostvarivanju prava na sufinanciranje troškova kupnje udžbenika za učenike polaznike 
                  srednjih škola s prebivalištem na području Općine Hlebine u školskoj godini 2025/2026.,
7. Razno.

TOČKA 1.

IZBOR  PREDSJEDNIKA I ČLANOVA  ODBORA ZA PRORAČUN I FINANCIJE 
OPĆINSKOG VIJEĆA OPĆINE HLEBINE

Predsjednik: Odbor za proračun i financije ima predsjednika i dva člana koji se biraju iz sastava članova Općinskog vijeća. Odbor za financije i proračun razmatra pitanja financiranja Općine, razmatra prijedlog proračuna i godišnjeg izvještaja o izvršenju proračuna, razmatra prijedlog odluke o privremenom financiranju Općine, te obavlja i druge poslove određene Statutom i ovim Poslovnikom.

[bookmark: _Hlk205369983]Predsjednik: Molim predsjednika Odbora za izbor i imenovanja da pročita prijedlog za izbor i imenovanje predsjednika i dva člana Odbora za financije i proračun Općinskog vijeća Općine Hlebine. 

Milan Horvat: Odbor za izbor i imenovanja predlaže da se u Odbor za financije i proračun Općinskog vijeća Općine izaberu: 

1.	Milan Horvat, HDZ, za predsjednika, 
2.	Magdalena Štrfiček, HDZ, za člana,
3.	Radmila Kolarek, MREŽA, za člana.

Predsjednik: Da li ima drugih prijedloga. Prijedlog može dati i 1/3 članova. 

Davor Čajkulić: U ime grupe vijećnika liste SDP i HSLS, predlažemo da se  su u Odbor za financije i proračun izaberu:

1.	Marija Zlatar, HSLS, za predsjednika, 
2.	Andjelko Belec, HDZ, za člana,
3.	Zlatko Vuljak, HSLS, za člana.

Predsjednik: Da li predloženi kandidati prihvaćaju kandidaturu? Konstatiram da predloženi kandidati prihvaćaju kandidaturu. 

Dajem prijedlog Odbora za izbor na imenovanja na glasovanje. Tko je "za“, tko je "protiv", tko je „suzdržan“?

(Nakon glasovanja)

Utvrđujem da je za prijedlog Odbora za izbor i imenovanje glasovalo 5 članova „za“ i 4 člana „protiv“. 	

Dajem prijedlog grupe vijećnika liste SDP i HSLS na glasovanje. Tko je "za“, tko je "protiv", tko je „suzdržan“?

	(Nakon glasovanja)

Utvrđujem da je za prijedlog grupe vijećnika SDP i HSLS glasovalo 4 člana „za“ i 5 članova „protiv“. 
	
Temeljem provedenog glasovanja konstatiram da su većinom glasova u Odbor za financije i proračun Općinskog vijeća Općine Hlebine izabrani: 

1.	Milan Horvat, HDZ, za predsjednika, 
2.	Magdalena Štrfiček, HDZ, za člana,
3.	Radmila Kolare, MREŽA, za člana.

(Rješenje se prilaže Zapisniku i čini njegov sastavni dio).


TOČKA 2.

RJEŠENJE O IZBORU PREDSJEDNIKA I ČLANOVA ODBORA ZA STATUT I POSLOVNIK 
OPĆINSKOG VIJEĆA OPĆINE HLEBINE

Predsjednik: Odbor za statut i poslovnik čine predsjednik i dva člana koji se biraju iz sastava članova Općinskog vijeća. Odbor za statut i poslovnik predlaže Statut Općine i Poslovnik  općinskog vijeća, predlaže pokretanje postupka za izmjenu Statuta odnosno Poslovnika Općinskog vijeća, razmatra prijedloge odluka i drugih općih akata koje donosi Općinsko vijeće u pogledu njihove usklađenosti s Ustavom i pravnim sustavom, te u pogledu njihove pravne obrade i o tome daje mišljenje i prijedloge Općinskom vijeću, te obavlja i druge poslove određene Statutom i ovim Poslovnikom. Molim predsjednika Odbora za izbor i imenovanje da pročita prijedlog Odbora. 

[bookmark: _Hlk205372100]Milan Horvat: Odbor za izbor i imenovanja predlaže da se u Odbor za statut i poslovnik izaberu:

1.	Radmila Kolarek, MREŽA, za predsjednika, 
2.	Marija Zlatar, HSLS, za člana, 
3.	Zvonko Trtanj, HDZ, za člana. 

Predsjednik: Da li ima drugih prijedloga. Prijedlog može dati 1/3 članova. Nema drugih prijedloga: 

Da li predloženi kandidati prihvaćaju kandidaturu? Konstatiram da predloženi kandidati prihvaćaju kandidaturu. 

Dajem prijedlog na glasovanje. Tko je "za, tko je "protiv", tko je „suzdržan“.

(Nakon glasovanja)

Utvrđujem da su za prijedlog Odbora za izbor i imenovanje glasovalo jednoglasno, 9 članova „za“ te su u Odbor za statut i poslovnik Općinskog vijeća izabrani:   

1.	Radmila Kolarek, MREŽA, za predsjednika, 
2.	Marija Zlatar, HSLS, za člana, 
3.	Zvonko Trtanj, HDZ, za člana.

(Rješenje se prilaže Zapisniku i čini njegov sastavni dio).


TOČKA 3.

ODLUKA O IMENOVANJU PREDSJEDNIKA I ČLANOVA OPĆINSKOG POVJERENSTVA ZA PROCJENU ŠTETA OD PRIRODNIH NEPOGODA NA PODRUČJU OPĆINE HLEBINE


Predsjednik: Molim gđu Kovaček da u ime predlagatelja obrazloži točku. 

Đurđica Kovaček: Na temelju članka 14. stavka 1. Zakona o ublažavanju i uklanjanju posljedica prirodnih nepogoda Općinsko vijeće donosi Rješenje o osnivanju Povjerenstva za procjenu šteta od elementarnih nepogoda na području Općine Hlebine i imenovanje predsjednika i članove. Članovi Povjerenstva imenuju se na vrijeme od četiri godine. Zadaće Povjerenstva utvrđene su člankom 38. stavkom 1. točkom 3. Zakona o zaštiti od elementarnih nepogoda, a to je utvrđivanje šteta na području Općine, te organiziranje i usklađivanje njezine procjene, surađuje sa županijskim povjerenstvo, potvrđuje štete, za čije otklanjanje, odnosno ublažavanje se odobravaju sredstva iz proračuna, predlaže odobrenje žurne pomoći prema žurnom postupku, daje podatke za proglašenje elementarne nepogode, županijskom povjerenstvu prijavljuje štetu prema redovitu postupku, izrađuje izvješća o štetama i utrošku sredstava pomoći. U prošla tri mandate u Povjerenstvo su bili imenovani: Andjelko Belec, Dražen Kolarek i Branko Gregel, koji su svoje dužnosti obavljali u skladu sa zakonom, i bez naknade. Prijedlog općinske načelnice je da se isti imenuju ponovno u Povjerenstvo. 

Predsjednik: Da li ima netko drugi prijedlog?

Davor Čajkulić: Predležem da se u povjerenstvo za prirodne nepogode imenuju Matija Imbriovčan za predsjednika, Davor Čajkulić za člana i Andjelko Belec za člana. 

Predsjednik: Dajem na glasovanje prijedlog Općinske načelnice.

(nakon glasovanja) 

Utvrđujem da je za prijedlog općinske načelnice glasovalo 5 vijećnika „za“, 3 vijećnika „protiv“ i 1 vijećnik „suzdržan“.

Dajem na glasovanje prijedlog vijećnika Davora Čajkulića. 

(nakon glasovanja)

Utvrđujem da je za prijedlog vijećnika Davora Čajkulića  glasovalo 4 vijećnika „za“, 5 vijećnika „protiv“.


Temeljem provedenog glasovanja konstatiram da su većinom glasova u Povjerenstvo za procjenu šteta od prirodnih nepogoda na području Općine Hlebine izabrani:

1. Andjelko Belec, za predsjednika, 
2. Dražen Kolarek, za člana, 
3. Branko Gregl, za člana. 

(Odluka se prilaže Zapisniku i čini njegov sastavni dio.)

TOČKA 4.

DONOŠENJE ODLUKE O DAVANJU KONCESIJE ZA OBAVLJANJE KOMUNALNE DJELATNOSTI OBAVLJANJA DIMNJAČARSKIH POSLOVA  NA PODRUČJU OPĆINE HLEBINE

	Predsjednik: Dajem riječ gđi Kovaček. 
Đurđica Kovaček: Općina Hlebine započela je postupak davanja koncesije za obavljanje dimnjačarskih poslova objavom Obavijesti o namjeri davanja koncesije. Obavijest o namjeri davanja koncesije za obavljanje dimnjačarskih poslova na području Općine Hlebine objavljena je u Elektroničkom oglasniku javne nabave Republike Hrvatske – objave koncesija, pod brojem 2025/S 01K-0000090, od 12. svibnja 2025. godine. 

U ostavljenom roku pristigla je jedna ponude, i to ponuda tvrtke „MLD USLUGE“ d.o.o. KOPRIVNICA, Ivana Generalića 3, MB: 080644595, OIB:  48278869268.

Stručno povjerenstvo za koncesiju Općine Hlebine provelo je javno otvaranje pristiglih ponuda dana 16. lipnja 2025. godine u 14:00 sati o čemu je sastavljen Zapisnik. 
Nadalje, Stručno povjerenstvo za koncesiju pregledalo je i ocijenilo pristiglu ponudu na svojoj sjednici održanoj također 16. lipnja 2025. godine o čemu je sastavljen Zapisnik o pregledu i ocijeni ponuda. 
Nakon pregleda, analize i ocjene ponude Stručno povjerenstvo za koncesiju utvrdilo je da je ponuditelj „MLD USLUGE“ d.o.o. Koprivnica, Ivana Generalića 3, dostavio svu traženu dokumentaciju koja u potpunosti zadovoljava uvjete iz dokumentacije za nadmetanje, te se isti predlaže za sklapanje ugovora o koncesiji za obavljanje komunalne djelatnosti dimnjačarskih poslova. 

Predsjednik: Da li ima pitanja? Obzirom da nema dajem na usvajanje. Tko je „za“, „protiv“, „suzdržan“ da se ponuda prihvati. 

(nakon glasovanja)

Utvrđujem da je Općinsko vijeće Općine Hlebine jednoglasno sa 9 glasova „za“ donijelo

O D L U K U

o  davanju koncesije
za obavljanje komunalne djelatnosti dimnjačarskih poslova
na području Općine Hlebine

I. Davatelj koncesije Općina Hlebine, Trg Ivana Generalića 1, Hlebine, daje koncesiju za obavljanje komunalne djelatnosti dimnjačarskih poslova na području Općine Hlebine tvrtki „MLD USLUGE“ d.o.o. Koprivnica, Ivana Generalića 3, MB: 2339757 , OIB: 48278869268.
II. Komunalna djelatnost obavljanja dimnjačarskih usluga podrazumijeva obvezu čišćenja i kontrole dimovodnih objekata i uređaja za loženje.
III. Koncesija se daje na rok od 4 godine. Koncesija počinje teći 26. srpnja 2025. godine do 25. srpnja 2029. godine.
IV. Godišnja koncesijska naknada iznosi 400,00 eura koju je koncesionar dužan plaćati u jednom obroku u roku 30 dana od dana početka obavljanja djelatnosti, a sve ostale godišnje koncesijske naknade dospijevaju na naplatu 12 (dvanaest) mjeseci po dospijeću prethodne rate.

(Odluka se prilaže zapisniku i čini njegov sastavni dio). 	

TOČKA 5.

[bookmark: _Hlk205381722]ODLUKA O OSTVARIVANJU PRAVA NA SUFINANCIRANJE TROŠKOVA KUPNJE ZBIRKI ZADATAKA I RADNIH BILJEŽNICA ZA UČENIKE POLAZNIKE OSNOVNE ŠKOLE S PREBIVALIŠTEM NA PODRUČJU OPĆINE HLEBINE U ŠKOLSKOJ GODINI 2025/2026.

	Predsjednik: Dajem riječ općinskoj načelnici. 

Općinska načelnica: Kao i dosadašnjih godina predlažem sufinanciranje kupnje zbirki zadataka i radnih bilježnica u školskoj godini 2025/2026., u obliku jednokratne naknade u novcu učenicima osnovnih škola s prebivalištem na području Općine Hlebine, u visini 30,00 eura za učenike od 1. do 4. razreda i 40,00 eura za učenike od 5. do 8. razreda, uz uvjet propisan odlukom.

Jednoglasno donesena Oduka o ostvarivanju prava na sufinanciranje troškova kupnje zbirki zadataka i radnih bilježnica za učenike polaznike osnovne škole s prebivalištem na području Općine Hlebine u školskoj godini 2025/2026., u visini 30,00 eura za učenike od 1. do 4. razreda i 40,00 eura za učenike od 5. do 8. razreda.

(Odluka se prilaže zapisniku i čini njegov sastavni dio). 	

TOČKA 6.

ODLUKA O OSTVARIVANJU PRAVA NA SUFINANCIRANJE TROŠKOVA KUPNJE UDŽBENIKA ZA UČENIKE POLAZNIKE SREDNJIH ŠKOLA S PREBIVALIŠTEM NA PODRUČJU OPĆINE HLEBINE U ŠKOLSKOJ GODINI 2025/2026.


Predsjednik: Dajem riječ općinskoj načelnici. 

Općinska načelnica: Kao i dosadašnjih godina predlažem sufinanciranje kupnje udžbenika u školskoj godini 2025/2026., u obliku jednokratne naknade u novcu učenicima srednjih škola s prebivalištem na području Općine Hlebine, u visini  60,00 eura jednokratne isplate po podnošenju zahtjeva, uz uvjet propisan odlukom. 

	Jednoglasno donesena Odluka o ostvarivanju prava na sufinanciranje troškova kupnje udžbenika za učenike polaznike srednjih škola s prebivalištem na području Općine Hlebine u školskoj godini 2025/2026. u visini 60,00 eura.

	(Odluka se prilaže zapisniku i čini njegov sastavni dio).

TOČKA 7.

R A Z N O 

DONOŠENJE ODLUKE O ODRICANJU OD POTRAŽIVANJA PREMA REPUBLICI HRVATSKOJ


Predsjednik: Dajem riječ pročelniku. 

Pročelnik: Na temelju članka 35. i 48. Zakona o lokalnoj i područnoj (regionalnoj) samoupravi i članka 6. stavka 2. podstavka 7. Uredbe o darovanju nekretnina u vlasništvu Republike Hrvatske Nekretnina u vlasništvu Republike Hrvatske nekretnina se ne može darovati ukoliko jedinica lokalne i područne (regionalne) samouprave ima dospjelih, a nepodmirenih dugovanja prema Republici Hrvatskoj, sve dok dospjeli nepodmireni dug ne plati. Postupak darovanja pokreće se zahtjevom koji se dostavlja Ministarstvu. Podnositelj zahtjeva mora detaljno obrazložiti u koju svrhu namjerava koristiti predmetnu nekretninu i koju važnost ima traženo darovanje za ostvarenje te svrhe. Uz zahtjev za darovanje nekretnine moraju se priložiti zemljišnoknjižni izvadak i povijesni zemljišnoknjižni izvadak, odnosno ovjerena preslika zemljišnoknjižnog uloška, izdani od nadležnog zemljišno-knjižnog odjela, ne stariji od šest mjeseci od dana podnošenja zahtjeva, posjedovni list, kopija katastarskog plana, izdani od strane nadležnog ureda za katastar, ne stariji od šest mjeseci od dana podnošenja zahtjeva, a u slučaju da je oznaka nekretnine različita u zemljišnoj knjizi i katastru i uvjerenje o identifikaciji, lokacijska informacija, ne starija od šest mjeseci od dana podnošenja zahtjeva, potvrda o tome je li podnijet zahtjev za povrat bivših vlasnika, sukladno Zakonu o naknadi za imovinu oduzetu za vrijeme jugoslavenske komunističke vladavine, potvrda Ministarstva financija, Porezne uprave o dugu, stanje dospjelih nepodmirenih dugovanja prema Republici Hrvatskoj, izjava podnositelja zahtjeva da se odriče svih potraživanja prema Republici Hrvatskoj do visine vrijednosti darovane nekretnine uz navođenje točnog iznosa i pravne osnove potraživanja, idejni projekt za predviđeni zahvat u prostoru ili lokacijska dozvola. 

Općinska načelnica: Radi se o nekretnini u Gabajevoj Gredi na kojoj je izgrađeni ribički dom. Više od 15 godina Općina Hlebine je u postupku prema Republici Hrvatskoj za darovanje nekretnine upisane u zk. ul. br. 8331, kčbr. 7229/13, K.O. Hlebine, NOVAČKA, PAŠNJAK, površine 12264 m2, u svrhu raspolaganja istim kao sportskim objektom – ribičkim domom i povezanom infrastrukturom. Kao što vas  je pročelnik upoznao sa odredbama Uredbe, jedan od uvjeta je izjava podnositelja zahtjeva u ovom slučaju Općine Hlebine da se odriče svih potraživanja prema Republici Hrvatskoj do visine vrijednosti darovane nekretnine uz navođenje točnog iznosa i pravne osnove potraživanja. Stoga predlažem donošenje takve Odluke. 

Predsjednik: Da li ima pitanja?. Obzirom da nema dajem prijedlog Odluke o odricanju od potraživanja prema Republici Hrvatskoj na usvajanje. Tko je za, protiv, suzdržan?

Utvrđujem da je Općinsko vijeće Općine Hlebine jednoglasno sa 9 glasova „za“ donijelo

ODLUKU
o odricanju od potraživanja prema Republici Hrvatskoj


	(Odluka se prilaže zapisniku i čini njegov sastavni dio).


[bookmark: _GoBack]
Općinska načelnica: U protekla tri mandata uvala sam praksu da na sjednici općinskog vijeća izvjestim vijećnike o aktivnostima između dvije sjednice. 
· krenulo je obilježavanje trase u ulici Matije Gupca, radovi se financiranu iz EU fondova u 100 % iznosu, 
· rekonstrukcija pješačke staze na Trgu Ivana Generalića (ispred škole) u završnoj je fazi, sufinanciranje MRRFEU u iznosu 30.000,00 eura,  
· radovi na vanjskoj ovojnici sportskog objekta Lipa su započeli. Radovi su sufinancirani sredstvima MRRFEU u iznosu od 43.000,00 eura,
· potpisan ugovor za kupnju traktora sa priključcima, sufinanciranje sredstva MPUGDI u iznosu 19.200,00 eura, 
· potpisan Ugovor sa ŽUC-om za obnovu ŽC u Gabajevoj Gredi, omjer financiranja ŽUC 75 % - Općina 25 %,
· podijeljene novčane nagrade odličnim učenicima osnovne škole u iznosu 20,00 eura, a učenici koji su svih osam razreda prošli ocjenom odličan nagrađeni su sa 50,00 eura.

Pročelnik: Pitanje statusa člana Općinskog vijeća za sadašnje i buduće vijećnike. Upozoravam na kršenje Opće uredbe o zaštiti osobnih podataka ili GDPR. Svrha GDPR-a je usklađivanje regulative u  području upravljanja osobnim informacijama te svim drugim podacima koji su vezani uz pojedince na razini cijele Europske unije i njezinih država članica. Stoga se zahtijeva veći uvid u to gdje se i kako ti osobni podaci koriste, kako se spremaju i prenose te kako je uređen pristup tim podacima, odnosno kako organizacije nadgledaju tko ima uvid u osobne podatke korisnika.
Stoga upozoravam da nitko od članova vijeća nije ovlašten niti smije iznositi informacije prije nego li su one služben objavljene. Tek nakon objave iformacija na mrežnim stranicama Općine Hlebine mogu se informacije dijeliti putem drugih kanala, ali nikako prije. 

Predsjednik: Zaključujem sjednicu. 


	Sjednica Općinskog vijeća Općine Hlebine završena je u 16:30 sati. 


    Zapisničar:									      	 Predsjednik:
Đurđica Kovaček								     	Anđelko Belec
4

image1.png




